પણ જો કે યોગેશ સાથે જાય તો બંનેના પ્રેમ પ્રકરણનો ભાંડો ફુટી જવાના ડરથી યુવતીએ કહ્યુ હતુ કે તે બધાને કહેશે કે તેને અકસ્માત થતા આ સ્થિતિ થઇ છે. ત્યારબાદ યોગેશ ત્યાંથી રવાના થઇ ગયો હતો અને 108ની એમ્બ્યુલન્સના સ્ટાફને વિલાસે જણાવ્યુ હતુ કે તેનો એક્સીડેન્ટ થયો હતો. અને તેને બોટાદ લઇ જવામાં આવી હતી. બાદમાં તેના માતા પિતા આવી જતા વધુ સારવાર માટે ભાવનગરની સરકારી હોસ્પિટલમાં લઇ જવામાં આવી હતી. જ્યાં તેણે અકસ્માતની વાત કરી હતી. જો કે ભાવનગર ખાતે ન્યુરો સર્જન ન હોવાને કારણે વધુ સારવાર માટે તેને અમદાવાદ વી એસ હોસ્પિટલમાં લઇ જવામાં આવી હતી.